
COMUNICAT DE PRESĂ
ELECTROCLASSIC - Poezia unei viori pe ritmuri moderne 
la MARe – Muzeul de Artă Recentă


Duminică, 6 septembrie 2026, începând cu ora 18:00, la MARe \ Muzeul de Artă Recentă (Bd. Primăverii 15, București), Asociația pentru Muzică, Artă și Cultură și MARe \ Muzeul de Artă Recentă, cu susținerea Kaufland România, vă invită la concertul ELECTROCLASSIC. Poezia unei viori pe ritmuri moderne.
Concertul desfășurat sub patronajul Comisiei Naționale a României pentru UNESCO și al Rețelei Naționale a Muzeelor din România va fi susținut de violonista Clara Cernat, director artistic al proiectului Muzica la Muzeu. O incursiune în lumea artelor și compozitorul și producătorul de muzică electronică francez Phil St. George. Cu această ocazie MARe – Muzeul de Artă Recentă vă invită, începând cu ora 18:00, să vizitați expozițiile temporare prezente în muzeu: Late Summer Spritz și Photographs by Constantin Brâncuși, iar de la ora 19:00 să intrați în atmosfera plină de magie a concertului ELECTROCLASSIC. Poezia unei viori pe ritmuri moderne.
Cu ocazia primei ediții a proiectului MUZICA LA MUZEU. O incursiune în lumea artelor, dar mai ales a recitalului susținut de cei doi muzicieni, la MARe \ Muzeul de Artă Recentă, va avea loc lansarea, pe platformele online Spotify, Deezer, etc., a albumului „CLARA” realizat de Lelia Productions (www.leliaproductions.com). 

Acest duo excepțional reinterpretează cu îndrăzneală bogăția patrimoniului muzical și poetic al României, combinându-l cu muzica electronică. O melodie populară românească celebrată este o bijuterie muzicală a cărei putere expresivă transcende granițele și generațiile. În această interpretare, piesele sunt înălțate de virtuozitatea violonistei Clara Cernat, care oferă o intrepretare plină de pasiune melodiilor tradiționale românești și insuflă o nouă viață acestor piese emblematice: Ciocârlia, Hora Mărțișor, Hora Spiccato și Sanie cu zurgălăi, etc. Vocea sa caldă și suavă ne face să redescoperim opera unora dintre cei mai importanți poeți români: Tudor Arghezi, Lucian Blaga, Nicolae Labiș și Nichita Stănescu. Aranjamentul electronic modern realizat de Phil St George îmbunătățește această tradiție cu un peisaj sonic proaspăt și neașteptat, iar fuziunea dintre vioara clasică și sunetul electronic creează un dialog rar - respectuos și îndrăzneț, care amplifică bogăția patrimoniului cultural românesc, deschizându-l în același timp ascultătorilor de astăzi: o punte armonioasă între moștenirea ancestrală și creația modernă.

Participarea la eveniment este liberă, în limita locurilor disponibile, cu rezervarea obligatorie a locului la adresa de e-mail: muzicalamuzeu@musicarte.ro.

Despre artiști:

CLARA CERNAT, violonistă, scriitoare, director artistic al proiectului Muzica la Muzeu
Recunoscută drept ambasadoare culturală a României peste hotare, Clara Cernat s-a născut pe malurile Dunării și s-a afirmat încă de foarte tânără pe scena internațională. După absolvirea Universității de Muzică din București, la clasa reputatului Maestru Ștefan Gheorghiu, a fost selecționată printre „8 Mari Talente ale Europei”, oportunitate care i-a permis să-și desăvârșească arta interpretativă alături de renumitul violonist Tibor Varga. Cariera sa concertistică a evoluat pe importante scene ale lumii, precum Opera din Beijing NCPA, Seoul Arts Center, Centrul Cultural Kirschner din Buenos Aires, Filarmonica din Roma, Teatrul Liceo, Palatul Muzicii și Auditoriul din Barcelona, Salle Gaveau din Paris etc. Este frecvent invitată la prestigioase festivaluri muzicale, printre care Festivalul Internațional George Enescu (România), Croisements (China), Suona Francese (Italia), Sylvanes (Franța), Kings Place Festival (Londra) etc. A înregistrat numeroase discuri cu lucrări de Enescu, Bloch, Turina, Porumbescu, Gershwin etc., primite cu entuziasm atât de public, cât și de critica de specialitate. Videourile sale au atras milioane de fani din întreaga lume. Clara Cernat îmbină cu virtuozitate cariera de concertistă internațională cu cea de scriitoare francofonă. După succesul volumului La Mandoline de Lviv, ea continuă să exploreze valențele poetice ale muzicii. În 2025, povestirea sa Le Secret de la Fée Musique a fost transpusă muzical de compozitorul Thierry Huillet, la comanda a trei mari orchestre naționale din Franța. Pentru alte informații: www.musique21.com.

PHIL ST. GEORGE, compozitor și producător independent de muzică electronică din Paris este recunoscut pentru modul în care își îmbină compozitiile cu o puternică estetică vizuală și conceptuală. Phil St Georges are un parcurs artistic versatil, el și-a început cariera ca chitarist de jazz si cântând, înainte de a face tranziția către producția de muzică electronică și sound design. Această experiență îi influențează direct stilul actual, permițându-i să creeze peisaje sonore si sà navigheze fluid între genuri precum house, electro și techno experimental.Inspirația sa provine în mare parte din arta contemporană și arhitectură. Muzica sa se distinge prin texturi electro delicate, ritmuri hipnotice și peisaje imersive. Printre proiectele sale de referință se numără o colaborare strânsă cu renumita violonistă româncă Clara Cernat. Această fuziune unică aduce împreună virtuozitatea viorii clasice și sunetul electronic modern în proiectul lor numit „Clara”, transpus inclusiv în spectacole live remarcabile. Cei doi artiști au lansat piese experimentale intense, precum reinterpretarea celebrei melodii tradiționale românești „Sanie cu zurgălăi”, unde interpretarea pasională a viorii se îmbină organic cu un acompaniament electro downtempo.Pe lângă aceste proiecte, lucrările solo recente ale lui Phil St George, disponibile pe profilurile sale de SoundCloud și Bandcamp, includ compoziții precum „Cookie” și „The Hovering Eye”. Totodată, artistul își extinde universul creativ pe Instagram, unde își completează muzica cu elemente de design vizual. Pentru alte informații: Music | Phil St George

Mai multe informații despre proiectul Muzica la Muzeu pot fi găsite pe https://www.musicarte.ro/muzica-la-muzeu.

Un proiect realizat de: Asociația pentru Muzică, Artă și Cultură și Kaufland România

Parteneri instituționali: Muzeul Național Cotroceni, Muzeul Național al Literaturii Române, MARe \ Muzeul de Artă Recentă, Muzeul Național de Artă al României – Muzeul Colecțiilor de Artă, Muzeul Național Tehnic „Prof. Ing. Dimitrie Leonida”, Muzeul Național al Satului „Dimitrie Gusti”, Muzeul Național al Țăranului Român, Muzeul Municipiului București: Muzeul de Artă Populară „Prof. Dr. Nicolae Minovici”, Casa Filipescu–Cesianu și Muzeul Theodor Aman, Galeriile Artmark – Palatul Cesianu–Racoviță, Muzeul Național de Istorie a României și Muzeul Național „George Enescu”
Parteneri: Hilton Garden Inn Bucharest Old Town, Romfilatelia – Poșta Română, Societatea de Transport București, Aqua Carpatica, Domeniile Sâmburești, Floria, Editura Rediviva din Milano, Editura Cărțile Tango, PMA Invest Cluj-Napoca, Angels Candy și Asociația Culturală Arghirescu
Parteneri Media: TVR Internațional, Trinitas Tv, Blitz Tv, Radio România Muzical, Radio România Cultural, Radio România București, Radio România Internațional, RFI România, Radio Trinitas, Radio Clasic, Agerpres, Spotmedia, UZPR – Uniunea Ziariștilor Profesioniști din România, Zile și Nopți, Fest.ro, Daily Magazine, Cultura Life, Revista Leviathan, Modernism.ro, Native Advertising, Ziarul News, Future Economy, 10-S.ro, ConnectArts, Revista Femeia, Revista Tango – Marea Dragoste, Revista Actualitatea Muzicală a UCMR, LiterNet.ro, BookHub, Palindrom, Literomania, Iqads, Catchy, AgentiadeCarte.ro, Relevant by Antoaneta, PRwave, Jurnalul de Afaceri, Republika Kritica, Autentici.info, Bună Ziua Iași, Ceașca de Cultură, Oficiul de Știri, România Pozitivă, Jurnal de București, Promenada Culturală, Bucureșteni.ro, Presa de Azi, Lumea Muzicii, Evenimente Gratuite. 
 



